b'\n_START_ARTICLE_\nEgbert (Wessex)\n_START_PARAGRAPH_\nEgbert (my\xc3\xb6s muodossa Ecgberht n. 770\xe2\x80\x93839) oli Wessexin kuningas, joka nosti maansa Britannian mahtavimmaksi ohi Mercian ja yhdisti Englannin kuningaskunnat vuonna 829. H\xc3\xa4nt\xc3\xa4 usein pidet\xc3\xa4\xc3\xa4n ensimm\xc3\xa4isen\xc3\xa4 Englannin kuninkaana, tosin ei tiedet\xc3\xa4 mill\xc3\xa4 nimell\xc3\xa4 h\xc3\xa4n kutsui itse\xc3\xa4\xc3\xa4n. H\xc3\xa4nest\xc3\xa4 k\xc3\xa4ytettiin nime\xc3\xa4 bretwalda, "brittien hallitsija". H\xc3\xa4nen lapsenlapsensa Alfred Suuri oli ensimm\xc3\xa4inen, joka k\xc3\xa4ytti nimityst\xc3\xa4 Englannin kuningas._NEWLINE_Egbert palveli luultavasti kolme vuotta Kaarle Suuren armeijassa. Egbert oli naimisissa frankkiprinsessa Redburgan kanssa, ja heill\xc3\xa4 oli kaksi poikaa ja tyt\xc3\xa4r. Egbertin vaiheista kertoo Anglosaksien kronikka. H\xc3\xa4n nousi Wessexin kuninkaaksi vuonna 802 ja sai Cornwallin valtansa alle 810-luvulla. H\xc3\xa4n voitti mercialaiset Ellendunin taistelussa vuonna 825, miehitt\xc3\xa4en Mercian vuoden ajaksi vuonna 829, ja samana vuonna Northumbria hyv\xc3\xa4ksyi h\xc3\xa4nen valtansa.'